POSL. BROJ : 6 St-101/15-45 

REPUBLIKA HRVATSKA
Trgovački sud u Varaždinu
Varaždin, Braće Radić br. 2.

TRGOVAČKI SUD U VARAŽDINU,  po sucu toga suda Hugu Wedemeyeru, u stečajnom postupku nad stečajnim dužnikom FERO-TEHNIKA d.o.o. „u stečaju“, iz Strahoninca, M. Kovača br. 19, MBS: 070025355, OIB: 99350505075, kojeg zastupa stečajna upraviteljica Sanja Kraljek, odvjetnica iz Čakovca, Kralja Tomislava br. 14, povodom prijedloga stečajnog upravitelja i odluke skupštine vjerovnika od 9. svibnja 2016., izvan ročišta 30. ožujka 2017., donio je slijedeći

Z A K L J U Č A K


	I/ Temeljem rješenja o prodaji ovoga suda poslovni broj 6 St-101/15-41 od 17. veljače 2017. godine, određuje se prodaja u stečajnom postupku nekretnina stečajnog dužnika FERO-TEHNIKA d.o.o. „u stečaju“, iz Čakovca, M. Kovača br. 19, MBS:070025355, OIB:99350505075, uz odgovarajuću primjenu pravila o ovrsi na nekretninama, i to:

Nekretnina upisana u zk. ul. 1934 k.o. Strahoninec, k.č. br. 311/61 poslovni objekt i dvorište, ukupne površine 5875 m2,

Nekretnina upisana u zk. ul. 3313 k.o. Strahoninec k.č. br. 311/83 oranica Topolovec od 1472 čhv-a.

Nekretnine se prodaju kao cjelina.

	II/ Utvrđuje se vrijednost nekretnina u iznosu od 8.320.000,00 kuna.

III/ NAČIN PRODAJE:

	Nekretnine iz točke I ovog zaključka prodavati će se u stečajnom postupku usmenom javnom dražbom, te će se drugo ročište za javnu dražbu održati u zgradi Trgovačkog suda u Varaždinu, Braće Radić br.2, drugi kat, soba br. 222

dana  24. travnja 2017.  u 14,00  sati.

Ročište će se održati i ako na njemu sudjeluje samo jedan ponuditelj.

Ovaj zaključak o prodaji objaviti će se na e-oglasnoj ploči Trgovačkog suda u Varaždinu, na web stranici Visokog trgovačkog suda Republike Hrvatske (www.sudacka-mreza.hr/stecaj), na web stranici Hrvatske gospodarske komore.

Ovlašćuje se stečajni upravitelj da oglas o javnoj dražbi sa svim uvjetima prodaje objavi u sredstvima javnog informiranja.

Rok od objave ovog zaključka o prodaji na e-Oglasnoj ploči ovog suda do prodaje iznosi najmanje 15 dana.

IV/  UVJETI  PRODAJE :

1. Nekretnine iz točke I ovog zaključka prodavati će se na drugom ročištu za javnu dražbu, po cijeni navedenoj u točki II ovog zaključka i ispod te cijene se ne mogu prodati.

1. Poreze, pristojbe i troškove koji nisu sadržani u početnoj cijeni oglašenih nekretnina kupac je dužan platiti u skladu sa zakonom.

1. Na nekretnini upisanoj u zk. ul. 1934 k.o. Strahoninec, k.č. br. 311/61 poslovni objekt i dvorište, ukupne površine 5875 m2 uknjiženo je založno pravo u korist Privredne banke d.d. Zagreb (ranije Međimurska banka d.d. Čakovec, V. Morandinija 37) i Republika Hrvatska, Ministarstvo financija, Porezna uprava, Područni ured Čakovec. 

Na nekretnini upisanoj u zk. ul. 3313 k.o. Strahoninec k.č. br. 311/83 oranica Topolovec od 1472 čhv-a uknjiženo je založno pravo u korist Republika Hrvatska, Ministarstvo financija, Porezna uprava, Područni ured Čakovec.

1. Kao kupci mogu sudjelovati samo osobe koje su najkasnije tri dana prije dana održavanja ročišta za dražbu uplatile jamčevinu u iznosu od 10% utvrđene vrijednosti nekretnine iz točke I ovog zaključka na žiro-račun Trgovačkog suda u Varaždinu broj: IBAN HR 40 23900011300002754 otvoren kod Hrvatske poštanske banke d.d., pozivom na broj spisa St-101/15, u koloni svrha uplate, jer u suprotnom neće moći pristupiti dražbovanju, a dokaz o tome predočiti stečajnom sucu prije početka dražbe.
Kupac je dužan izvršiti uplatu jamčevine za one nekretnine za koje namjerava sudjelovati na javnoj dražbi.
Kupcu nekretnine jamčevina se uračunava u kupoprodajnu cijenu.

1. Uplatitelju čija ponuda ne bude prihvaćena, jamčevina će se vratiti odmah nakon zaključenja javne dražbe. Jamčevinu nisu dužni položiti razlučni vjerovnici kojima je to pravo upisano u zemljišnim knigama ako njihove tražbine dostižu iznos jamčevine i ako bi se s obzirom na njihov prednosni red i utvrđenu vrijednost nekretnine, taj iznos mogao namiriti iz kupovnine.

1. Kupac je dužan uplatiti razliku između jamčevine i postignute kupoprodajne cijene  u roku od 30 dana od dana obavijesti o pravomoćnosti rješenja o dosudi na račun sudskog depozuta navedenog u točki 4. uvjeta prodaje ovog zaključka. Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju, uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj i novoj prodaji. Ako bude više ponuditelja, sud će u rješenju o dosudi odrediti da će se nekretnina dosuditi i kupcima koji su ponudili nižu cijenu, redom prema veličini cijene koju su ponudili, ako kupac koji je ponudio veću cijenu ne položi kupovninu u zadanom roku. U tom slučaju sud će donijeti posebno rješenje o dosudi svakom slijedećem kupcu koji je ispunio uvjete da mu se nekretnina dosudi, u kojem će odrediti rok za polaganje kupovnine.

1. Ukoliko je kupac razlučni vjerovnik koji se jedini namiruje iz kupovnine ili se namiruje prije tražbina ostalih vjerovnika koji imaju pravo na namirenje iz iste kupovnine, nije dužan položiti kupovninu u onom dijelu u kojem se može izvršiti prijeboj s njegovom tražbinom.
Prodaja se obavlja po načelu viđeno-kupljeno, što isključuje sve naknadne progovore kupca.

1. U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama te brisati prava i tereti na nekretninama koji prestaju njihovom prodajom

1. Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.

1. Sve zainteresirane osobe mogu razgledati imovinu stečajnog dužnika uz prethodnu najavu i dogovor sa stečajnim upraviteljem na broj telefona: 091 8811871.


U Varaždinu, 30. ožujka 2017. 

                                                                                                   SUDAC :

						                         Hugo Wedemeyer, v.r.

UPUTA   O   PRAVNOM   LIJEKU  :
	Protiv ovog zaključka nije dopuštena žalba (čl. 11. st. 9. SZ-a).


DNA:

Stečajni upravitelj Sanja Kraljek, odvjetnica iz Čakovca, Kralja Tomislava 14,

e-Oglasna ploča suda,

Privredna banka Zagreb d.d. Zagreb,kojeg zastupa punomoćnik Davor Ivančić,
odvjetnik iz Čakovca, Park Rudolfa Kropeka br.1,

Republika Hrvatska, Ministarstvo financija, Porezna uprava, Područni 
ured Sjeverna Hrvatska,zastupana po Županijskom državnom odvjetništvu
u Varaždinu,


Pisarnica –  kal. pravomoćnosti – 8 dana,


U Varaždinu, 30. ožujka 2017.

			
						            SUDAC :

